Basel-Vorstädte
D Vorstedt si e Quardier in der Schwiizer Stadt Basel. Si schliesse s Grossbasler Stadtzentrum (Petersgrabe, Lienertsgrabe, Kohlebärg, Steinebärg, Dalbe-Grabe) ii und gränze gege ussen im Norde an Santihans (Santihans-Park), im Weste an s Ring-Quardier (Johanniter-, Schanze-, Klingelbärg- und Schönbeistrooss, Schütze- und Steinegrabe, Heuwoogviadukt), im Süde an s Dalbe-Viertel (Dalbe-Aalaag, Aeschegrabe) und im Oste an d Breiti ("Dalbeloch").

D Vorstedt si im 13. Johrhundert im Grossbasel entstande, zerst dusse vor dr Muure, und denn, wo im 14. Joorhundert die üsseri Stadtmuure baut worden isch, hai vili Lüt im Gebiet zwüsche dr alte und dr neue Muure afo läbe, wo vorhär nume dünn besiidlet gsi isch. In dere Zit si au d Vorstadtgsellschafte entstande, wo hüte zu de draditionsriiche Basler Korporatione ghöre.

In de Vorstedt hai sich früehner d Door in dr üssere Stadtmuure befunde, wo drvo hüte no s Spaledoor, s Santihansdoor und s Dalbedoor erhalte si. Usserdäm befinde sich im Vorstedt-Quardier sehr vili Museum.

Gebäud und Sehnswürdikeite 

Kiirche

 D Predigerkiirche
 D Elisabethekiirche
 D Dalbekiirche

Museum

 S Schwizerische Archidektuurmuseum
 S Schwiizerische Füürwehrmuseum
 S Museum für Gegewartskunst
 S Jüdische Museum vo dr Schwiiz
 S Cartoonmuseum Basel
 D Kunsthalle Basel
 S Kunstmuseum Basel
 D Basler Papiirmühli
 S Diddihuusmuseum

Sustigi Gebäud

 D Universität Basel
 D Universitätsbibliothek Basel
 S Bernoullianum
 Dr Petersblatz
 S Wildtsche Huus
 Dr Basler Dotedanz
 D Musigakademii vo dr Stadt Basel
 S Theater Basel mit em Theaterblatz und em Tinguely-Brunne
 S Dalbeklooster
 S Lienert Gümnasium

Weblingg 
 S Statistische Amt vom Kanton Basel-Stadt – Quartierportrait Vorstedt

Vorstädte